**חיי יום יום על פי כתובות מתקופת המשנה והתלמוד**

**מאת: ד"ר חגי משגב**

ספר זה מבוסס על עבודת הדוקטור של ד"ר חגי משגב שנכתבה בהנחיית י' נווה ושנושאה: 'הכתובות מתקופת הבית השני המשנה והתלמוד והשתקפותן בספרות חז"ל'. מחקר זה בוחן מצד אחד את מציאות החיים המשתקפת מן הכתובות על פי מאפיינים אפיגרפיים מתחומים שונים ומצד שני משווה בינה ובין המסורות המצויות בנושאים אלה בספרות חז"ל. המונח כתובות כולל בהקשר זה תעודות ופתקים, רשימות שמות, תעודות משפטיות, כתובות מאגיות, כתובות בתי כנסת וכתובות קבורה. כותרת החיבור המוצעת כאן ממקדת את הדיון ליחס שבין הממצא עולה מן הכתובות ובין הממצא העולה מן המסורות ולא לתיאור חיי יום יום בכלל. תוכן החיבור עוקב בעיקרו אחר תוכן העבודה שנמסרה.

החיבור כולל פרקי מבוא על מאפייני הכתובות ומשמעותן להבנת חיי היום יום בתקופה הנידונה, וקורפוס כתובות מוער.